ऋग्वेद में स्वस्तिक को सूर्य का प्रतीक माना गया है और स्वस्तिक की चार भुजाओं के द्वारा यह बताने का प्रयास किया गया है कि सूर्य ही सर्व शक्तिमान है और इसकी ऊर्जा चारों ओर विद्यमान है। पुराणों में स्वस्तिक को भगवान विष्णु का सुदर्शन-चक्र माना गया है। वस्तुत: स्वस्तिक चिह्न् चार मुख्य दिशाओं की शुभता को प्रदर्शित करने वाला शुभ चिह्न् है। इस चिह्न् की विशेषता यह है कि यह तभी शुभ है, जब यह घड़ी की दिशा में बना हुआ हो। ऊध्र्व भुजा सकारात्मक प्रगति को दर्शाती है। बाईं ओर की भुजा शुभ शक्ति संवर्धन को बताती है। नीचे की ओर की भुजा मनुष्य के ज्ञान और अभिमान को नियंत्रित करती है। इसी तरह सीधे हाथ की ओर की भुजा सत्य और निष्ठा में विकास को प्रदर्शित करती है।